Kabala vald (Rapla kihelkond)
Kabala vald (saksa keeles Gemeinde Kappel) oli vald Rapla kihelkonnas Harjumaal. Vallamaja asus Lõpemetsa külas. Vald moodustati 1866. aastal. 1891. aastal liideti valla maa-ala Raiküla vallaga (samal ajal liideti Raikülaga ka Pühatu-Riidaku vald). 1919. aastal eraldati Kabala vald Raiküla vallast uuesti (koos Pühatu-Riidaku piirkonnaga). 1939. aasta valdade reformiga läks valla maa-ala uue Raikküla valla koosseisu, välja arvatud Pühatu ja Riidaku külade ning Pühatu ja Riidaku asunduste maa-alad, mis liideti Märjamaa vallaga. Vallas asus Kabala mõis.